
KUVENDI
Komisioni për Edukimin dhe Mjetet e Informimit Publik


Tiranë, më 15.11.2022						    Dokument parlamentar


V E N D I M

 Nr. 10/1   


PËR RISHPALLJEN E VAKANCËS SË NJË ANËTARI TË KËSHILLIT DREJTUES TË RADIOTELEVIZIONIT SHQIPTAR
 

Mbas përfundimit të afatit 30 ditor të shpalljes së një vendi vakant për anëtar të Këshillit Drejtues të RTSH-së dhe mosplotësimit të numrit të kandidatëve të përcaktuar nga ligji (4 kandidatë për çdo vend vakant), në mbështetje të nenit 93, pika 2, nenit 94, pika 2, të ligjit nr. 97/2013 “Për Mediat Audiovizive në Republikën e Shqipërisë”, të ndryshuar, si dhe bazuar në nenin 34, të Rregullores së Kuvendit, 

KOMISIONI PËR EDUKIMIN DHE MJETET E INFORMIMIT PUBLIK

    V E N D O S I:

I. Rishpalljen e një vendi vakant për anëtar të Këshillit Drejtues të Radiotelevizionit Shqiptar.
II. Të ftohen për paraqitjen e kandidaturave për anëtarë të Këshillit Drejtues të RTSH-së, subjektet e mëposhtme:
a) shoqatat dhe grupimet e mediave elektronike;
b) shoqatat e medias së shkruar;
c) profesoratin dhe shoqatat e inxhinierisë elektrike dhe elektronike;
ç) profesoratin e së drejtës, gazetari-komunikimit dhe ekonomisë, shoqatat e juristëve dhe Dhomën Kombëtare të Avokatisë;
d) organizatat jofitimprurëse që veprojnë në fushën e të drejtave të njeriut, të drejtave të fëmijëve ose kërkimeve në politikat publike, ose përfaqësues të shoqatave që veprojnë në fushën e mbrojtjes së personave me aftësi të kufizuar.
III. Shërbimet e Kuvendit të shpallin dhe të bëjnë publike vakancën në faqen zyrtare të Kuvendit. Në shpallje të përcaktohet edhe dokumentacioni që duhet të shoqërojë propozimin e kandidaturës nga subjektet e sipërpërmendura, për vlerësimin e përmbushjes së kritereve ligjore.
IV.  Afati i paraqitjes së kandidaturave të propozuara, shoqëruar me dokumentacionin përkatës, përfundon 30 ditë nga data e publikimit të këtij vendimi.
V. Ky vendim hyn në fuqi menjëherë dhe publikohet në faqen zyrtare të Kuvendit.

